
V er f asser* 


Prooemium 


Ut  legibus  academicis,  quae  cuique  antequam 
Laurea  Doctoris  ornaretur ,  aliquid  publicae  disqui¬ 
sitioni  submittere  commendant,  satisfaciam,  e  vasto 
medicinae  campo  Respirationis  modificationes  elegi, 
et  quidem  ordine  alphabetico  prius  animam,  dein 
respirationem  ipsam  tractavi.  Physiologica  per¬ 
agendi  ratio  singulae  modificationis  minus  conside¬ 
rabatur,  quam  valor  pathologicus,  quem  fusius,  in 
quantum  vires  meae  adhuc  imbecilles  admisere, 
exponere  conabar. 

Admodum  pauca  et  imperfecta  tibi,  lector  bene¬ 
vole  !  trado ,  ast  considera  me  adhuc  tironem  in 
arte  nostra,  in  themate  aliquo  pertractando  magnis 
premi  difficultatibus,  nec  non  breve  tempus,  quo 
id  peragere  jussus  fueram, 

Suscipe  igitur  primum  hoc  in  scientia  medica 
tractamen  meum  animo  benevolo,  et  fave 


Auctori. 

Anisiui  (Athem ). 

A  er  exspirationis  actu  expulsus.  Quatenus  objectum 
observationis  medicae  est ,  temperatura  et  odor  ejus 
respicitur. 

Anima  calida. 

Temperatura  animae  augetur  cum  augmento  calo¬ 
ris  universi  corporis.  Obvenit  in  febribus  validis,  prae¬ 
cipue  biliosis ,  et  in  phlogosibus,  nominatim  cavi  oris 
et  viarum  respiratoriarum.  Quanto  calidior  anima  in 
his  morbis  ?  eo  majorem  gradum  et  eo  majus  periculum 
indicat.  Anima  calida  foetens  putridis  affectionibus  se 
associat. 

Anima  frigida. 

Est  periculosum,  non  raro  mortem  annuncians 
symptoma  ,  maximam  enim  debilitatem  declarat.  — 
Anima  summopere  frigida  in  cholera  est  signum  con¬ 
stans  ,  non  recte  periculosum.  —  Anima  frigida  in 
pleuritide  et  pneumonia  est  pessimi  ominis,  instantem 
enim  gangraenam  aut  paralysim  significat.  —  Sic  et 
in  apoplecticis  non  optata  est  apparitio. 

Anima  foetens. 

Saepe  oritur  ab  ingestis  substantiis  foetidis  uti: 
allio,  assa  foetida,  caseo  putrido  etc.  —  Observatur 
etiam  sub  diutiori  usu  sulfuris  aut  mercurii.  —  Causa 
hujus  mali  praeterea  potest  esse  immundities,  dentes 
cariosi ,  aliae  passiones  cavi  oris ,  faucium ,  gingiva¬ 
rum  ,  ptyalismus,  aphthae,  angina  gangraenosa ,  imo 
simplex  catarrhus.  —  Plerumque  observatur  in  ulce¬ 
rationibus  oris,  faucium,  narium,  oesophagi,  ventri» 

culi ,  laryngis  et  pulmonum.  —  Obvenit  non  raro  post 
suppressos  sudores  axillares,  pedum;  post  suppressam 
menstruationem,  retropulsa  exanthemata.  —  Produci¬ 
tur  etiam  fame ,  aut  nimia  voracitate ,  pyrosi ,  accu¬ 
mulatione  sordium  gastricarum ,  helminthiasi,  infarcti¬ 
bus,  chronicis  passionibus  lienis  et  hepatis.  —  Co¬ 
mitatur  et  anima  foetens  rhachitidem,  scrohpulas ,  scor- 
butum ,  cachexiam  mercurialem,  morbos  putridos,  phthi¬ 
ses,  cyanosim,  choleram,  et  multas  passiones  psychi¬ 
cas.  —  Anima  cadaverose  foetens  obvenit  in  agonisan- 
tibus  ex  gangraena  interna;  in  puerperis  aut  gravidis 
post  mortem  foetus  in  utero  saepe  observatur.  — 
Repente  comparens  anima  foetens  in  morbis  febrilibus 
mortem  indicat. 

Respiratio  (das  Athmen }* 

Est  objectum  maximae  dignitatis  pro  medico,  nam 
ex  ejus  diversitate  rite  considerata,  multa  et  summe 
necessaria  pro  diagnosi  hauriri  possunt. 

Respiratio  anxia 

Sub  magna  omnium  musculorum  respirationi  dica¬ 
torum  intentione ,  facie  anxia ,  imo  maximum  gradum 
si  attingit,  sub  convulsionibus  musculorum  faciei  et 
colli  peragitur.  —  Indicat  respiratio  talis  aut  dolores 
sub  inspiratione,  aut  turbas  in  circulo  sanguinis,  a 
quibus  congestiones  in  cavo  thoracis  aut  cranii  cau¬ 
santur.  Respiratio  valde  anxia  est  symptoma  omnium 
morborum  laryngis  gradus  altioris ,  uti  inflammationis, 
suppurationis,  ulcerationis,  anginae  membranaceae, 
oedematis  glottidis  5  corpora  peregrina  laryngem ,  tra¬ 
cheam  penetrantia  eam  provocare  valent;  sic  etiam 
bronchitis  utriusque  lateris ,  pneumonia ,  notabiliores 
morbi  organici  cordis,  hydrocardia,  hydrothorax,  tu¬ 
mores  vias  respiratorias  prementes ,  anevrysmata  aor- 

tae.  —  Omni  in  casu  est  symptoma  periculosum  et 
suffocationis  saepe  praecursor. 

Respiratio  brevis,  lenta. 

Consistit  in  impossibilitate  profunde  inspirandi, 
et  indicat  impedimenta  in  organis  respiratoriis  et  circu¬ 
latoriis  ,  quae  extensionem  normalem  pulmonum  im¬ 
pediunt. 

Respiratio  brevis  est  omnibus  asthmaticis  conve¬ 
niens  symptoma.  Est  praeterea  signum  spasmi  ,  con¬ 
gestionis  ,  inflammationis  organorum  respiratoriorum  et 
haec  circumdantium  partium,  coarctationis  cavi  thora¬ 
cis,  inflammationum  organorum  abdominalium,  prae¬ 
cipue  partis  superioris,  magnae  debilitatis,  insultuum 
spasticorum.  —  Celer,  antro versione  mitiganda  respi¬ 
ratio  brevis  pertinet  ad  praecursores  et  comites  phthi- 
seos  pulmonalis,  praeprimis  tuberculosae.  —  Celer, 
cum  levantibus  inspirationibus  profundis  alternans  re¬ 
spiratio  brevis  est  symptoma  inflammationis  cordis. 
Generatim  in  morbis  cordis  frequentius  observatur  re¬ 
spiratio  lenta ,  quam  vera  dyspnoea. 

Respiratio  celeris. 

Haec  semiotico  respectu  respirationi  frequenti  est 
similis,  nam  semper  significat  impeditam  circulationem 
liberam  in  pulmonibus,  et  statum  irritativum  in  iisdem. 
—  Difficilis  et  celeris  fit  respiratio  sub  aestu  magno, 
sub  validis  corporis  et  animi  commotionibus,  plethora 
notabili,  congestionibus  ad  pulmones $  sub  spasmo, 
phlogosi  et  degeneratione  tracheae,  bronchiorum  et 
pulmonum,  tuberculis,  hepatisatione ,  suppuratione, 
paralysi  pulmonum,  concretionibus  pleurae.  —  Respi¬ 
ratio  celeris  et  laboriosa  observatur  in  vitiis  cordis,  no- 
minatim  in  inflammatione  aut  dilatatione  cordis  et  aor- 

tae.  —  Repente  intrans  respiratio  celeris,  in  febribus 
gravioribus,  convulsiones  universales  praecedere  solet. 

Respiralio  debilis. 

Comitatur  debilitatem  organorum  respirationi  di¬ 
catorum  totiusque  corporis.  —  Maxime  explicata  est 
in  animi  deliquio  et  asphyxia.  Valde  debilis  respiratio 
obvenit  in  individuis  morbis  lienis  laborantibus,  et 
gravi  febri  nervosa  aegre  decumbentibus.  —  Respiratio 
debilis,  in  morbis  chronicis,  lethalem  exitum  indicat. 

Respiratio  difficilis  (Dyspnoea). 

Sub  hac  intelligitur  generatim  omnis  aberratio  a 
respiratione  normali  ;  hic  autem  consideratur  gradus 
intentionis  quo  haec  peragitur,  sensationesque  plus 
minus  inamoenae,  quae  eam  plerumque  comitantur,  uti: 
anxietas,  dolor,  symptomata  turbatae  circulationis, 
cardiopalmus ,  pulsus  intermittens*  — 

Dyspnoea  perstans  aut  levissima  causa  comparens, 
juncta  cum  profunde  inspirandi  impotentia,  aut  impos¬ 
sibilitate  animam  diutius  retinendi,  nomine  asthmatis 
insignitur;  maximus  autem  gradus  dyspnoeae,  ubi  mo¬ 
mentanee  respirium  plane  inhibitum  est,  apnoea 
vocatur. 

Transitoria,  signis  alicujus  localis  affectionis  non 
concomitata  dyspnoea  oritur  ex  absentia  aeris  respira¬ 
bitis,  et  post  omnem  majorem  intentionem  organorum 
respiratoriorum ;  ideo  per  moram  in  valde  rarefacta, 
calida ,  aut  fumo  ,  pulveribus ,  irrespirabilibus  gazibus 
inquinata  athmosphaera ,  per  validas  animi  aut  corporis 
commotiones,  nominatim  per  timorem,  iram,  amorem, 
per  longius  continuatam  ascensionem  scalarum,  mon¬ 
tium,  per  loquelam,  cantum,  clamorem,  tussim  diu¬ 
turnam  etc.  Haec  dyspnoea  eo  facilius  oritur,  quo 

debilioribus  et  irritabilioribus  organis  respiratoriis  indivi¬ 
duum  aliquod  praeditum  sit,  quo  imperfectius  haec 
functionem  absolvant,  quo  facilius  congestiones  aut 
spasmi  in  illis  comparent.  Enervati ,  plethorici ,  pin¬ 
gues,  penuria  aut  prava  sanguinis  mixtione  laborantes, 
nominatim  scorbutici,  chloroticae  et  omnes  asthmatici, 
levissimam  ob  intentionem,  dyspnoea,  anxietate  et  car- 
diopalmo  juncta  corripiuntur.  —  Similis  dyspnoea,  cum 
dolore  et  sensatione  clara  impedimenti  localis  copulata, 
oritur  ex  inhibito  aeris  meatu  libero  per  organa  respi¬ 
ratoria;  talia  impedimenta  sunt:  tumores  in  cavo  oris, 
obturatio  narium,  polypi  narium  et  faucium,  angina, 
intumescentia  glandularum  oris,  colli;  tumor  linguae, 
uvulae ;  inflammatio  glandulae  thyreoideae ,  thymi ; 
luxatio  aut  fractura  ossis  hyeoidei;  indurationes  oeso¬ 
phagi;  corpora  peregrina,  collectio  muci,  suppuratio 
in  larynge ,  trachea ;  phthisis  trachealis  et  laryngea ; 
pleuritis,  pneumonia;  hepatisatio,  tuberculi,  emphy¬ 
sema,  oedema,  paralysis  pulmonum;  desorganisatio- 
nes  thoracis ;  passiones  dolorificae,  phlogisticae,  rheu¬ 
maticae  aut  spasticae  musculorum  respiratoriorum 
hernia  diaphragmatis;  inflammatio  aut  hypertrophia 
organorum  abdominalium  superiorum;  tumores  abdomi¬ 
nis;  accumulatio  faecum  in  colo  transverso,  opple- 
tio  ventriculi,  tympanitis,  graviditas,  tumor  ovario¬ 
rum  etc.  —  Cum  vehementi  cardiopalmo ,  remittente 
pulsu  et  statu  apnoeico,  ex  levissimo  motu,  juncta 
dyspnoea,  ita,  ut  aeger  repente  consistere  debeat, 
penes  hoc  autem  profunde  inspirare  et  continuo  loqui 
possit,  cum  e  contra  sub  quiete  respiratio  libera  con¬ 
cessa  sit,  ad  morbos  cordis  conclusionem  admittit; 
uti :  ad  spasmum ,  inflammationem  aut  dilatationem 
ejus  vel  aortae,  vitia  valvularum,  ossificationem  etc. 
Si  similis  dyspnoea  lente  oritur ,  aequali  passu  incre¬ 
scit  et  demum  perdurat,  cor  primarie  haud  patitur, 
sed  tumores  aut  effusiones  in  cavo  thoracis  praesentes 

erunt.  —  Dyspnoea  eo  periculosior  est,  quo  magis 
ab  affectionibus  organorum  respiratoriorum  dependet, 
minoris  vero  momenti  erit,  si  a  debilitate  aut  ab  influ- 
xibus  externis  transitoriis  originem  ducit.  —  Dyspnoea 
post  laesiones  thoracis,  praesentiam  aeris,  sanguinis, 
aut  corporum  peregrinorum  designat.  Si  repente  post 
laesionem  intrat,  effectus  terroris  vehementis  esse 
potest 5  si  vero  lente  subsequitur,  situs  in  latere  sano 
impossibilis,  in  vulnerato  autem  magis  conceditur, 
effusio  sanguinis  aderit. 

In  morbis  febrilibus  dyspnoea  fere  nunquam  opta¬ 
tum  est  symptoma,  licet  saepius  observatum  fuerit, 
quod  introitum  crisium  praecedere  soleat,  praecipue 
si  hae  cum  expectoratione  incedunt.  —  Post  morsum 
canis  rabidi  incipientem  hydrophobiam  declarat  — -  In 
hystericis  et  hypochondriacis  non  magni  momenti  est 
—  Dj^spnoea  sub  catarrho  designat  compassionem 
membranae  muciparae  bronchiorum,  et  quo  respira¬ 
tio  difficilior  est,  eo  profundius  affectio  in  pulmones 
descendit,  nunquam  autem  est  magnae  significationis, 
quia  plerumque  transitoria  esse  solet. 

Dyspnoea  neonatorum  potest  esse  signum  partus 
praematuri ,  congestionis  (cum  profundo  caerulescente 
rubore),  penuriae  sanguinis  (cum  facie  pallida)  obtu¬ 
rationis  viarum  respiratoriarum  muco ,  debilitatis  pul¬ 
monum,  perpessae  magnae  pressionis  sub  partu,  prae¬ 
maturae  obliterationis  foraminis  ovalis  aut  ductus  Bo- 
talli$  consuetim  aeque  observatur  in  rhachiticis,  scro- 
phulosis  ,  verminosis  et  atrophicis  infantibus.  —  Respi¬ 
ratio  valde  difficilis  et  anxia  est  signum  stadii  ultimi 
hydrocephali  acuti.  —  Maximum  gradum  attingit  sub 
angina  membranacea,  et  sub  inflammationibus  organo¬ 
rum  abdominalium.  —  Laboriosa  et  incompleta  inspi¬ 
ratio  cum  celeri  strepituosa  expulsione  aeris  et  valida 
pectoris  commotione,  qualis  in  solitariis  nocturnis  in¬ 
sultibus  obvenit,  asthma  Miliari  designat.  —  Dyspnoea 

pertinet  ad  symptomata  febris  in  infantibus.  —  Perio¬ 
dica  respiratio  difficilis  designat,  aut  periodice  recur¬ 
rentes  influxus  externos  eam  provocantes ,  aut  si  tales 
non  inveniuntur,  nevropathiam  aut  turbas  alias  in  orga¬ 
nis  respiratoriis.»  —  Regulariter  intrans ,  cum  valida 
et  sicca  tussi  juncta  dyspnoea,  ut  larva  febris  inter¬ 
mittentis  non  raro  visa  fuit. 

Respiratio  facilis. 

Generatim  in  morbis  omnibus ,  praecipue  autem  in 
iis  pectoris  optata  est  apparitio ,  quia  leviorem  gra¬ 
dum  designat.  —  Lentus  transitus  dyspnoeae  in  respi¬ 
rationem  facilem  faustum  morbi  exitum  promittit  $  re¬ 
pentinus  autem  transitus  absque  evacuationibus  criticis 
et  remissione  ceterorum  morbi  symptomatum,  infaustis 
adnumerandum  signis.  —  Inopinate,  absque  causa  et 
absque  signis  decrementum  morbi  manifestantibus  in¬ 
trans  respiratio  facilis  in  morbis  abdominis ,  ubi  prius 
dyspnoea  aderat,  laethalem  exitum  vaticinatur.  —  Su¬ 
bito  comparens  respirium  facile  in  hydrothorace ,  nisi 
ab  evacuatione  aut  resorptione  originem  trahat,  incipien¬ 
tem  paralysim  pulmonum  designat,  si  autem  cum  con¬ 
scientiae  abolitione  junctum  est,  immediate  mortem  an¬ 
tecedit. 

Respiratio  fortis. 

Donec  nimium  gradum  non  attingit  est  signum  sta¬ 
tus  sani  organorum  respiratoriorum.  —  Respiratio  fortis 
oriri  potest  a  congestione,  a  multa  vociferatione,  cantu, 
clamore  etc.  —  Laboriosa,  cum  sensu  impedimentum 
superandi  juncta  respiratio  moderate  fortis,  est  signum 
coarctationis  aut  ulcerum  bronchiorum ,  introitus  corpo¬ 
rum  minorum  in  tracheam.  Talis  respiratio  observatur 
aeque  sub  insultibus  asthmatis  abdominalis  et  humidi, 

et  in  omnibus  casibus,  ubi  respiratio  difficilior  ast  non 
dolorosa  est. 

Respiratio  frequens. 

Est  signum  celerioris  sanguinis  circulationis,  ma- 
joris  impulsus  ejus  in  pulmones  ,  aut  inopiae  sanguinis, 
susceptionis  minoris  quantitatis  oxygenii,  praesentis  ir¬ 
ritationis  ,  aut  impedimenti  in  pulmonibus  et  systemate 
vasorum.  — 

Respiratio  frequens  itaque  observatur  in  plethori- 
cis,  sanguinei  temperamenti  hominibus,  pueris,  aestate 
in  athmosphaera  oxygenio  spoliata,  aucta  corporis  tem¬ 
peratura,  graviori  corporis  intentione,  sub  cantu,  diu¬ 
tius  continuata  loquela,  animi  commotionibus,  febri 5 
post  usum  substantiarum  calefacientium,  spirituosarum, 
narcoticarum,  nominatim  post  applicationem  belladon- 
nae  majoribus  dosibus ,  et  sub  ligatione  fortiori  corpo¬ 
ris  5  praeterea  in  pleuritide,  pneumonia,  hepatisatione, 
suppuratione,  tuberculis,  si  corpora  peregrina,  tumo¬ 
res  ,  collectiones  fluidae  aut  aeriformes  organa  respira¬ 
toria  premunt  5  si  morbi  cordis  praesto  sunt  5  si  ventri¬ 
culus  oppletus,  flatulentia  et  intumescentia  organorum 
abdominalium  superiorum  motum  liberum  diaphragmatis 
impediunt,  —  Summe  dolorosa,  parva,  fere  tantum  co¬ 
stis  peracta  respiratio  frequens  ,  characterisat  diaphra- 
gmitidem.  —  Diversis  sensationibus  inamoenis  in  prae¬ 
cordiis ,  absque  affectione  pectoris,  juncta  respiratio 
frequens,  est  plerumque  sequela  coarctationis  cavi  pec¬ 
toris  ,  ex  incompleta  mobilitate  diaphragmatis  ,  quae 
ab  inflammatione  organorum  abdominalium ,  sordibus 
gastricis  accumulatis,  helminthiasi,  ascite,  provecta 
graviditate  dependere  solet.  —  Respiratio  valde  fre¬ 
quens,  parva,  brevis,  est  signum  magnae  debilitatis 
et  instantis  mortis.  —  Respiratio  frequens  in  morbis 
febrilibus  est  naturalis  a  celeriori  circulatione  sanguinis 

dependens  apparitio,  et  eo  minoris  momenti,  quo  ma¬ 
gis  cum  circulatione  in  aequali  consensu  existit.  — 
Valde  frequens  respiratio  semper  periculum  indicat*  — 
Respiratio  frequens  magna  designat  quidem  velociorem 
circulationem ,  insimul  autem  libertatem  organorum  re¬ 
spiratoriorum  et  tirculatoriorum.  —  Respiratio  frequens 
apud  infantes  est  tutissimum  symptoma  febris ,  et  multo 
majoris  valoris  quam  pulsus. 

Respiratio  inaequalis, 

(tam  quoad  rhythmum,  tam  quoad  fortitudinem  sin- 
gularum  inspirationum)  est  apparitio  infausta ,  quum 
impedimenta  in  organis  respiratoriis  et  lapsum  virium 
declaret.  —  Transitoria  respiratio  inaequalis  potest 
esse  effectus  fletus,  curae,  aut  qualiscunque  animi  com¬ 
motionis  5  obvenit  sub  insultibus  spasticis  universalibus, 
aut  brevi  post  eos,  in  frigore  febrili,  praecipue  dum  in 
aestum  transire  vult  5  sub  validis  exacerbationibus  fe¬ 
brilibus  5  nonnunquam  ante  introitum  crisium*  —  Inae¬ 
qualis  respiratio ,  ubi  unam  inspirationem  profundam 
post  longius  tempus  alia  excipit,  annunciat  saepe  deliria 
cum  convulsionibus ,  quod  praecipue  in  febribus  cepha¬ 
licis  observatur.  —  Perdurans  respiratio  inaequa¬ 
lis  potest  ab  erronea  structura  thoracis,  aut  ab  in¬ 
veteratis  malis  organorum  pectoris  aut  abdominis  de¬ 
pendere,  et  tunc  non  magni  momenti  esse.  —  Cum 
stertore^et  rhoncho  non  juncta  respiratio  inaequalis  in 
apoplecticis ,  indicat  apoplexiam  nervosam. 

Respiratio  inaequalis  lenta  infantum  pertinet  ad 
symptomata  hydrocephali;  frequens,  celeris,  inaequalis, 
ad  ea  inflammationum  pectoris. 

Respiratio  intermittens, 

ubi  singulae  inspirationes  plane  non  subsequuntur,  est 
maximus  gradus  respirationis  inaequalis. 

Transitoria  respiratio  intermittens  in  adultis  potest 
esse  sequela  magnae  mentis  intentionis,  et  valde  in¬ 
tentae  attentionis  ,  vehementium  animi  commotionum, 
terroris,  anxietatis.  —  Respiratio  intermittens  in  aegris 
ominosum  est  symptoma.  —  Associat  se  libenter  deli¬ 
rio  mortem  immediate  praecedenti,  et  si  alia  signa  in¬ 
fausta  insimul  non  adsunt,  adminus  ad  incrementum 
periculi  concludere  sinit*  —  Ultimi  respirii  immediatus 
praecursor  est.  — 

Respiratio  intermittens  apud  infantes  non  raro  est 
antecessor  eklampsiae,  et  symptoma  hydrocephali  acuti. 

Respiratio  interrupta. 

Inspiratio  hic  pluribus  interceptionibus  peragitur.  — 
Est  communis  eventus  sub  fletu  et  singultu  ,  sed  non 
raro  etiam  signum  doloris  sub  inspiratione.  - —  Respi¬ 
ratio  interrupta  observatur  aeque  in  rheumatismo  acuto 
musculorum  pectoralium  et  diaphragmatis,  in  pleuritide 
et  pneumonia;  est  praeterea  in  morbis  acutis  saepe  prae¬ 
cursor  convulsionum ,  delirii  et  ipsius  mortis.  — 

Respiratio  magna. 

Aequalis  et  ampla  extensio  cavi  thoracis ,  cum 
quieta  et  simul  perfecta  ejus  contractione.  —  Designat 
thoracem  bene  conformatum ,  statum  normalem  organo¬ 
rum  respiratoriorum ,  sicut  et  liberam  circulationem.  — 
Respiratio  in  aere  libero  ,  praecipue  in  montibus,  fit 
magna.  —  Respiratio  magna  cum  normali  frequentia 
optatum  est  signum  in  aegrotis,  et  non  raro  in  stadio 

decrementi  morborum  crises  instantes  designat.  —  In¬ 
solite  lenta  el  magna  respiratio  indicat  anomaliam  cir¬ 
culationis  in  cerebro  ,  et  cohibitum  influxum  nervorum 
in  processum  respirationis.  Ideo  observatur  in  gravibus 
affectionibus  cerebri ,  pressione  ejusdem,  encephalitide, 
apoplexia,  sopore,  delirio,  convulsionibus.  — Lenta 
et  magna  respiratio  in  febribus  nervosis  et  phlogosibus 
declarat  influxum  nervorum  vehementer  turbatum  et  an- 
nunciat  mortem  non  infrequenter.  — 

Respiratio  normalis. 

*  -  -  •  ,  ■  y  ^ 

*  ’  •  .  '  V  t  '  . 

Haec  quiete,  aequaliter,  facile,  absque  dolore  et 
strepitu  peragitur,  circiter  intra  tertium,  quartum  aut 
quintum  pulsus  ictum  repetitur.  —  Est  symptoma  opta¬ 
tum  in  aegris  ,  quia  respiratio  normalis  etiam  circula¬ 
tionem  normalem  supponit.  —  Respiratio  normalis  cum 
cetera  valetudine  in  contradictione  existens ,  et  meris 
signis  ominosis  conjuncta,  ad  magnum  periculum  con¬ 
clusionem  facere  jubet.  —  Respiratio  normalis,  tantum 
sub  situ  horizontali  et  valida  commotione  turbata  in  hy- 
drothorace,  ostendit  morbum  simplicem,  primitivum, 
absque  vitiis  organicis  incedentem. 

Respiratio  parva 

* 

I  V 

cum  exigua  thoracis  dilatatione  obvenit  in  dormien¬ 
tibus  ;  sub  deprimentibus  animi  affectionibus  ,  pro¬ 
funda  meditatione,  magna  exhaustione,  nominatim  in 
valida  pulmonum  debilitate.  —  Respiratio  frequens 
parva  potest  esse  effectus  compressionis  ope  thoraculi, 
spasmorum,  paralyseos,  desorganisationis  pulmonum 
aut  pleurae,  per  quae  normalis  extensio  pulmonum  in¬ 
hibita  est ,  inpermeabilitatis  magnae  partis  eorum ,  ob 
inflammationem,  hepatisationem  ,  suppurationem,  tu- 
berculos ;  praeterea  coarctationis  et  inflammationis  via- 

rum  respiratoriarum,  effusionum  aut  tumorum  in  thoracis 
cavo ,  herniae,  diaphragmatis  etc.  —  Respiratio  fre- 
quens  parva  est  characteristicum  s}^mptoma  in  insulti¬ 
bus  spasticis,  ast  absque  magna  significatione.  —  Re¬ 
spiratio  valde  frequens,  celeris,  parva,  frigida,  cum 
rhoncho  juncta,  gangraenam  organorum  respiratoriorum 
insignit.  —  Si  jam  prius  parva  respiratio  frequens  fit, 
mors  instat.  —  Inspiratio  parva,  subsequa  exspiratione 
.  magna  aut  vice  versa  exitum  lethalem  indicat.  —  Re¬ 
spiratio  parva  post  laesiones  thoracis  ,.  effusionis  san¬ 
guinis  aut  introitus  aeris  in  cavum  ejus  est  sequela.  — 

Respiratio  parva  apud  infantes  absque  symptomate 
aliquo  pectorali  hydro cephalum  acutum  designat. 

Respiratio  profunda. 

Similis  est  respirationi  magnae,  sed  hic  praecipue 
inspiratio  consideratur.  —  Si  absque  molestia  peragi¬ 
tur,  absentiam  Impedimentorum  in  viis  respiratoriis  de¬ 
signat,  et  hac  ratione  in  omnibus  casibus  faustum  est 
indicium.  —  Respiratio  profunda  comitatur  moram  in 
aere  libero,  puro  montano,  levamen  dolorum,  cessan¬ 
tem  anxietatem  ,  animi  commotiones  5  obvenit  praeterea 
post  evacuationes,  sub  somno  aut  post  evigilationem. — 
Excitantes  animi  motus,  affectus  diversi,  sed  et  medi¬ 
tatio  provocant  respirationem  profundam.  —  Aliquot 
profundis  inspirationibus  finiuntur  spasmorum  paro¬ 
xysmi.  —  In  affectionibus  cerebri,  nominatim  si  pres¬ 
sio  ,  inflammatio,  apoplexia,  laesiones  graves  capitis, 
et  validae  febres  nervosae  adsunt ,  inspiratio  profunda 
infausta  est  apparitio,  ex  insolite  profunda  inspiratione 
hic  nonnunquam  ad  magnitudinem  periculi  concludimus. 

Respiratio  rara. 

Maj  us  intervallum  inter  in  -  et  exspirationem,  ideo 
in  dato  tempore  pauciores  in  -  et  exspirationes.  —  In- 


19 


dicat  generatiin  inturbatam  functionem  respirationis.  — 
Dormientes  rarius  respirant  quam  vigilantes,  adulti  ra¬ 
rius  quam  infantes,  robusti,  sani  rarius  quam  debiles, 
aegri.  —  Insolite  rara,  quasi  pro  momento  cessans  et 
dein  cum  suspirio  iterum  incipiens  respiratio  observatur 
frequenterin  amantibus,  et  coitum  celebrare  volentibus.  — 
Respiratio  rara  et  alta  designat  exhaustionem,  et  sta- 
ses  in  circulo.  —  Strepens,  stertorosa,  cum  respira¬ 
tione  alta  juncta  respiratio  rara  est  symptoma  turbati 
influxus  nervei  in  processum  respiratorium,  progredien¬ 
tis  a  gravibus  affectionibus  cerebri,  encephalitide,  pres¬ 
sione  cerebri  ,  laesionibus  capitis,  apoplecticis  et  sopo- 
rosis  statubus,  febribus  nervosis,  intoxicationibus  nar¬ 
coticis;  saepe  animi  deliquium,  delirium,  sopor,  mors 
sunt  horum  sequelae.  —  Yalde  debilis ,  vix  percepti¬ 
bili  elevatione  thoracis  peracta  rara  respiratio  indicat 
scohibitum  fluxum  sanguinis  ad  pulmones,  et  magnum 
gradum  exhaustionis,  comitatur  igitur  magnum  sangui¬ 
nis  deperdium,  animi  deliquium,  insultus  graves  hy- 
stericos ,  catalepsim  et  asphyxiam.  —  Summe  dolo- 
rifica  et  rara  est  respiratio  in  pleuriiide.  —  Respiratio 
rara  in  aegrotis,  quousque  cetera  symptomata  nihil  mali 
ostendunt,  et  quousque  magnum  gradum  non  attingit,  fau¬ 
stum  est  signum ,  declarat  enim  functionem  organorum 
respiratoriorum  non  esse  impeditam.  —  Yalde  rara  re¬ 
spiratio  semper  est  signum  magnae  exhaustionis.  —  Re¬ 
spiratio  rara,  magna,  cum  delirio  murmurante  post  lae¬ 
siones  capitis,  in  soporosis,  apoplecticis  mortem  prae¬ 
cedere  solet.  Hoc  praeprimis  in  apoplecticis  tunc  con¬ 
tingit,  si  haec  apparitio  diutius,  quam  per  aliquot  mi¬ 
nuta  post  perpessum  insultum  durat. 

Respiratio  sibilans. 

Est  signum  coarctationis  viarum  respiratoriarum,  — . 
Observatur  itaque  frequenter  sub  validis  laryngis  et 

pharyngis  spasmis ,  ubi  non  raro  praecursor  delirii  esi ; 
praeterea  si  corpora  peregrina  in  viis  respiratoriis  hae¬ 
rent,  si  inflammationes,  exsudata,  ulcerationes,  polypi 
in  his  obveniunt,  si  a  vicinis  tumoribus  comprimuntur, 
si  vitia  cordis  adsunt.  —  Respiratio  frequens  et  sibi¬ 
lans  sine  alia  incommoditate ,  aliquem  exiguum  gradum 
asthmatis  si  excipis,  est  symptoma  primi  stadii  phthi- 
seos  pulmonalis.  — 

Maximam  attentionem  meretur  respiratio  sibilans 
in  infantibus,  quia  signum  incipientis  anginae  membra¬ 
naceae  esse  solet. 

\  '  v.  V '  f  •  •  - '  . 

Respiratio  sonora. 

Nisi  a  consuetudine  aut  impatientia  aegri  depen¬ 
deat,  semper  impeditam  respirationem  et  circulationem 
designat.  —  Transitoria  respiratio  sonora  oritur  non- 
nunquam  a  situ  incommodo,  spasmis,  aut  obstructioni-» 
bus,  in  quo  casu  mutatus  situs,  cessantes  spasmi,  et 
applicatum  enema  apparens  periculum  minuunt.  —  Re¬ 
spiratio  sonora  libenter  se  associat  passionibus  laryn¬ 
gis ,  tracheae,  bronchiorum,  sed  et  morbis  pulmonum 
aut  cordis,  sive  hi  phlogisticam  sive  spasticam  naturam 
habeant ;  sive  in  vitiis  organicis  fundati  sint.  —  Re¬ 
spiratio  sonora  semper  periculosum  est  symptoma,  prae¬ 
cipue  in  morbis  acutis,  nisi  una  aut  alia  supra  nomi¬ 
nata  causa  levior  sublateat ,  quia  non  raro  paralysim 
pulmonum  praecedit. 

Respiratio  stertorosa 

consistit  in  motu  tremulo  veli  palatini  sub  inspiratione.  — 
Observatur  frequenter  sub  somno  in  hominibus  sanis, 
praecipue  in  pinguibus  et  senibus.  —  Communiter  in¬ 
dicat  obturationem  narium,  exsiccationem  cavi  oris,  ac¬ 
cumulationem  muci  in  faucibus,  tumorem  palati  et  ton¬ 
sillarum  etc.  Sic  quoque  obvenit  in  hominibus  struma 

praeditis.  Praeter  haec  non  raro  ut  symptoma  status 
paralytici  laryngis  et  palati  occurrit,  pertinet  itaque  ad 
comites  intoxicationum  narcoticarum,  apoplexiae  san¬ 
guineae,  status  soporosi  et  lethargici,  pressionis  ce¬ 
rebri  3  et  maximi  gradus  debilitatis  $  sub  omnibus  his 
circumstantiis,  nominatim  etiam  in  febribus  adynamicis, 
in  inflammationibus  praecipue  pulmonum  est  symptoma 
ingratum  et  mortem  praesagiens. 

Respiratio  strepens. 

Est  signum  phthiseos  trachealis  sine  compassione 
laryngis  ,  transitus  hepati  sationis  in  suppurationem  ,  ef¬ 
fusionum  in  cavo  thoracis,  incipientis  apnoeae,  et  ideo 
s  em  per  infaustae  significationis. 

Respiratio  stridens. 

Oritur  a  coarctatione  viarum  respiratoriarum,  ideo 
observatur  tunc;  si  corpora  peregrina  eas  penetrarunt 5 
obvenit  quoque  in  laryngitide,  in  angina  membranacea, 
et  phthisi  laryngea  fpraecipue  si  sub  inspiratione  aut  • 
post  tussim  observatur)  et  in  bronchitide  chronica. 

Respiratio  sublimis. 

Sub  exspiratione  non  rite  compressus  thorax,  sub 
inspiratione  vehementi  nisu  elevatur,  ita  ut  sternum, 
scapulae  ,  costae,  alae  narium,  et  saepe  abdomen  for¬ 
titer  commoveantur,  et  tamen  major  quantitas  aeris  non 
inspiretur.  —  Talis  respiratio  semper  est  signum  nota-* 
bilioris  dyspnoeae,  retardatae  circulationis  in  pulmoni¬ 
bus  ,  vitiorum  cordis  et  pulmonum  altioris  gradus,  des- 
organisationis  thoracis ,  validorum  insultuum  spastico¬ 
rum  ,  sed  et  notabilis  debilitatis  et  instantis  mortis.  ~~ 

In  omnibus  his  casibus  ut  symptoma  periculosum  con- 

sideranda  est  talis  respiratio,  *juia  facillime  in  apnoeam 
transit.  —  Respiratio  sublimis  absque  omni  motu  dia¬ 
phragmatis  aut  musculorum  abdominalium  peracta,  in¬ 
dicat  sedem  morbi  esse  in  abdomine,  et  characterisat 
praecipue  diaphragmitidem;  praeterea  designat  intoxi¬ 
cationem  cum  acris  plantarum,  statum  saburralem,  rne- 
teorismum,  tympanitidem,  oppletionem  intestinorum  fae¬ 
cibus,  ascitem,  intumescentium  hepatis  et  lienis.  — 
Similis  respiratio  juncta  cum  apnoea  comitatur  notabiles 
effusiones  in  thorace ,  hypertrophiam  cordis  et  hydro- 
cardiam. 

Respiratio  tarda,  lenta, 

ubi  singulae  inspirationes  notabiliter  retardantur ,  ob¬ 
servatur  in  phlegmaticis ,  melancholicis,  dormientibus, 
valde  debilitatis,  saepe  etiam  in  hominibus  spasticis 
affectionibus  laborantibus.  —  Suspiriosa  respiratio  tarda 
significat'  congestiones  sanguinis  in  pulmonibus.  —  Re¬ 
spiratio  lenta  magna ,  impeditam  functionem  pulmonum 
ob  affectiones  cerebri  et  intoxicationem  cum  cicuta,  aut 
•  cum  aliis  substantiis  narcoticis,  apoplexiam,  soporem, 
convulsiones,  deliria  causas  agnoscere  potest.  —  Valde 
difficilis  et  tarda  respiratio  saepe  obvenit  in  insultibus 
asthmaticis.  —  Notabilis  lenta  inspiratio  cum  exspira¬ 
tione  brevi  observatur  in  individuis  summopere  exhau¬ 
stis  et  agonizantibus.  —  Respiratio  lenta  in  genere,  si 
magnum  gradum  non  attingit,  infaustum  symptoma  non 
est,  cum  adminus  ad  absentiam  impedimentorum  in  or¬ 
ganis  respiratoriis  conclusionem  facere  sinit.  Si  autem 
valde  lenta  evadit,  pulsus  insimul  debilis  et  parvus, 
'extremitates  frigidae  observantur,  lapsum  virium  nota¬ 
bilem  demonstrat.  —  Respiratio  lenta  in  hystericis, 
etiam  cum  apparenter  periculosis  symptomatibus  aliis, 
plerumque  periculi  expers  est.  —  Eminenter  inaequalis 
respiratio  lenta  in  infantibus  valide  febrientibus  est 

symptoma  hydrocephali  acuti,  et  praeprimis  ultimi  sta¬ 
dii  ejusdem  5  obvenit  autem  aeque  non  raro  in  febri 
verminosa  ,  cum  symptomatica  affectione  cerebri. 
Valde  difficilis,  sibilans  respiratio  lenta,  cum  diver¬ 
sis  symptomatibus  catarrhalibus ,  nonnunquam  anginam 
membranaceam  praecedit. 

Respiratio  unilateralis , 

Ubi  alterutra  pars  thoracis  sub  respirationis  actu 
levatur,  observatur  in  pneumonia,  pleuritide,  collec¬ 
tione  sanguinis ,  puris ,  seri  in  cavo  thoracis  partis  im¬ 
mobilis,  —  Pariter  hepatitide  laborantes  ,  sinistra  tan¬ 
tum  thoracis  parte  respirant.  — 

Anhelitus. 

—  *  ,  *  .  / 

Respiratio  valde  laboriosa  ,  ita  ut  aer  peculiari 
sono  intret  et  exeat.  Est  plerumque  effectus  eorum  mo¬ 
mentorum  ,  quae  accelerationem  respirationis  provo¬ 
cant}  ideo  transitorius  observatur  post  validas  corporis 
et  nominattm  pulmonum  intentiones,  in  validis  conge¬ 
stionibus  pulmonum;  communiter  vero  tunc  intrat,  si 
major  quantitas  sanguinis  ad  pulmones  vehitur,  aut  si 
normalis  aditns  aeris  ad  eos  inhibitus  est,  aut  si  magna 
pars  respirare  jam  impos  est.  —  Anhelitus  pertinet 
itaque  ad  symptomata  aestus  febrilis,  vehementis  pneu¬ 
moniae  nothae,  acutae  et  chronicae  inflammationis  via¬ 
rum  respiratoriarum,  praeprimis  bronchiorum ;  praete¬ 
rea  est  signum  diversarum  desorganisationum  pulmo¬ 
num,  compressionis  eorum  per  tumores,  effusiones  in 
cavo  thoracis,  diversarum  formarum  asthmatis ,  et  mor¬ 
borum  cordis.  Est  aeque  non  raro  sequela  notabilis  ex¬ 
haustionis,  et  tunc  si  transitorius  non  est,  ominosum 
symptoma  esse  solet,  quia  lubenter  paralysis  pulmonum 
subsequitur.  —  Si  anhelitus  immediate  infra  sternum 

auditur  ,  summa  cum  probabilitate  ad  bronchitidem 
chronicam  aut  acutam  concludendum  erit.  —  Anhelitus 
nonnunquam  est  praecursor  ptyalismi  critici. 

Fletus. 

Potest  esse  productum  moeroris ,  imaginationum 
tristium,  imo  etiam  laetitiae :  provocatur  autem  vel  sae¬ 
pissime  per  dolores.  —  Ab  exigua  aut  saepe  absque 
perceptibili  causa  provocatus  fletus,  designat  sensilita- 
tem  et  debilitatem  systematis  nervosi.  Magnus  nisus 
ad  fletum  in  febrientibus,  est  symptoma  non  optatum.  — 
Involuntarius  et  inscius  fletus  in  connubio  cum  aliis 
apparationibus  infaustis  periculum  declarat  5  non  raro 
autem  praecurrit  epistaxim  criticam.  —  Si  aegri  in  fe¬ 
bribus  malignis  continuo  flent ,  tristitiam  celare  cupiunt 
et  adhuc  madidis  oculis  se  lacrymas  fudisse  negant,  pa¬ 
ralysis  totius  systematis  nervosi  instat. 

Fletus  infantum  communiter  est  symptoma  doloris. 
Saepe  qua  causa  sublatet  colica,  pressio  vestium  angu¬ 
starum,  sitis  ,  fames.  —  Regulariter  intrans  fletus  pu¬ 
sionum  cum  contorsione  faciei  si  tussiunt ,  aut  commo¬ 
ventur,  pertinet  ad  symptomata  inflammationis  organo¬ 
rum  pectoralium.  —  Minus  clarus,  dolore  quasi  inter¬ 
ceptus  fletus  obvenit  in  infantibus  hepatitide  laboranti¬ 
bus.  Fletus  frequens  cum  notabili  sursumtractione 
superciliorum  est  signum  incipientis  hydrocephali. 

Oscitatio. 

Designat  pigritiam,  somnolentiam,  taedium,  op- 
pletionem  ventriculi  cibis  ,  famem  \  potest  vero  etiam  a 
transitu  in  valde  calidam  aut  frigidam  temperaturam,  aut 
a  conspectu  oscitantium  aliorum  dependere,  aut  sequela 
esse  validae  intentionis,  profusarum  excretionum,  ple- 
thorae ,  graviditatis ,  notabilium  menstruationis  turba- 

rum  ‘  est  nonnunquam  praecursor  frigoris  febrilis,  prae¬ 
cipue  in  febribus  intermittentibus  ,  menstruationis ,  flu¬ 
xus  haemorrhoidalis  ,  aut  aliarum  haemorrhagiarum,  vo¬ 
mitus  ,  animi  deliquii,  insultus  asthmatici,  epileptici, 
hypochondriaci,  hysterici  etc.  —  Frequens,  valida, 
cum  tensione  artuum  et  fletu  juncta  oscitatio,  non  in¬ 
frequens  est  praecessor  febrium  catarrhalium  et  exan¬ 
thematicarum.  —  Periodica  oscitatio  pertinet  saepe  ad 
larvas  febris  intermittentis,  —  Post  minimam  intentio¬ 
nem  pulmonum  per  loquelam  aut  corporis  motura  com- 
parens  repetita  oscitatio  est  symptoma  plethorae,  con¬ 
gestionum  ad  pulmones,  debilitatis  eorum,  induratio- 
num,  tuberculorum,  vomicarum  in  iis,  asthmatis  pitui¬ 
tosi,  —  Oscitatio  cum  capite  tentato  ,  pigritia  et  rubore 
faciei  juncta ,  designat  congestiones  ad  encephalon,  et 
praecedit  nonnunquam  apoplexiam.  —  Oscitatio  post 
haemorrhagias,  cum  repetitis  animi  deliquiis  juncta,  est 
ominosum ,  magnam  debilitatem  manifestans  symptoma ; 
sic  quoque  post  validas  diarrhoeas.  —  Oscitatio  fre¬ 
quens  puerperarum  partum  gravem  sperare  sinit,  quum 
valde  debilitatas  aut  suppressas  vires  designet  5  saepe 
ominosas  convulsiones  et  metro rrhagias  praecedit. 

>  (  ",  N 

Rhonchus. 

Oritur  ab  accumulatione  majoris  quantitatis  muci, 
aut  aliarum  fluidarum  materiarum  in  viis  respiratoriis 
vel  cellulis  aereis,  quae  per  intrantem  et  exeuntem 
aerem  commoventur  et  sic  peculiarem  strepitum  cau- 
sant.  Est  itaque  symptoma  consuetum  catarrhi  bron¬ 
chialis  et  pulmonalis,  sicut  et  verae  bronchitidis,  in 
quibus  morbis  plerumque  sub  stadio  cruditatis  maxi¬ 
mum  attingit  gradum,  et  cum  incipiente  expectoratione 
libera  minuitur,  tandem  plane  cessat.  —  Sic  quoque 
in  anginis  faucium ,  praecipue  si  prope  laryngem 
sedem  habent ,  et  magna  iutumescentia  junctae  sunt, 


est  communis,  periculi  expers  apparitio.  —  Praeterea 
potest  esse  effectus  intrantium  corporum  peregrinorum 
in  vias  respiratorias,  fracturae  laryngis  aut  singularum 
cartilaginum  tracheae,  validae  compressionis,  vel  ef¬ 
fusionis  sanguinis  aut  puris  in  vias  respiratorias  aut 
pulmones,  exsudationis  lymphae  plasticae  in  membrana 
mucipara,  uti  in  angina  membranacea;  asthmatis  pi¬ 
tuitosi,  oedematis  pulmonum,  pleuritidis  et  pneumoniae, 
phthiseos  trachealis  et  pulmonalis.  —  Porro  ejus  appa¬ 
ritio  non  raro  symptoma  est  inhibiti  influxus  nervei  in 
organa  respiratoria,  et  ideo  signum  majoris  gradus 
ebrietatis,  intoxicationis  narcoticae,  status  apoplectici 
et  soporosi ,  pressionis  cerebri ,  validae  exhaustionis, 
instantis  paralysis  et  gangraenosae  destructionis  orga- 
ganorum  respiratoriorum ;  apnoeae.  —  Tandem  perti¬ 
net  singularis  quaedam  forma  ejus  ad  comites  morbo¬ 
rum  cordis  et  aortae  pectoralis. 

Rhonchus  facilis  in  pectore  aut  in  regione  laryn¬ 
gis,  sine  aut  cum  exigua  respirationis  molestia  obser¬ 
vandus,  est  symptoma  auctae  muci  secretionis  in  viis 
respiratoriis,  catarrhi,  bronchitidis;  sed  sub  circum¬ 
stantiis  nominatis  absque  magna  significatione.  —  Fa¬ 
cilis,  praecipue  sub  finem  loquelae  intrans  rhonchus 
in  collo,  observatur  in  phthisi  tracheali,  si  larynx  in 
compassionem  tractus  non  est.  —  Rhonchus  debilis  et 
fistulans  in  regione  laryngis  absente  morbo  in  viis  re¬ 
spiratoriis  obvenit  non  raro  in  morbis  cordis,  praeci¬ 
pue  partis  sinistrae  et  aortae  pectoralis.  —  Fortis, 
valde  difficili,  saepe  .tantum  ante-  aut  retroflexo  ca¬ 
pite  possibili,  irregulari  respiratione  junctus  ronchus 
est  signum  exsudationis,  praecipue  membranosae  in 
viis  respiratoriis,  introitus  corporum  peregrinorum  in 
eas,  fracturae  cartilaginum  laryngis,  notabilis  com¬ 
pressionis  laryngis,  tracheae  et  bronchiorum,  spasmi 
in  his  organis.  —  Cum  tarda,  magna,  saepe  autem 
irregulari  respiratione  et  sopore  junctus  rhonchus,  est 

symptoma  eminens  pressionis  cerebri.  —  Vehemens, 
continuo  increscens,  valde  celeri,  parva,  laboriosa, 
irregulari,  intermittente  respiratione,  et  omnibus  sig¬ 
nis  exhaustionis  concomitatus  rhonchus ,  indicat  immi¬ 
nentem  aut  jam  praesentem  paralysim  pulmonum.  — - 
Si  in  angina  membranacea  respiratio  Ustulans  cessat, 
loco  illius  rhonchus  intrat,  dummodo  reliquae  appa¬ 
ritiones  aeque  faustae  sunt  et  respiratio  liberior  evadit, 
bonus  morbi  exitus  sperandus  est  5  si  vero  absque 
emelioratione  ceterorum  symptomatum  morbosorum  com¬ 
paret,  paralysim  et  mortem  praecedit.  —  Continuus 
aliquis  rhonchus  non  vehemens  in  angina  membrana¬ 
cea  compassionem  laryngis  et  tracheae  designat.  — 
Rhonchus  in  morbis  inflammatoriis  praecipue  pulmonum 
et  pleurae,  quousque  caetera  symptomata  periculosa 
non  sunt,  non  est  magni  momenti;  sed  si  valida  ex¬ 
haustio  et  notabilis  turba  in  respiratione  ei  juncta  est, 
plerumque  paralysim  aut  gangraenam  partium  adfecta- 
rum  declarat,  et  ideo  ut  praecursor  mortis  conside¬ 
randus  est.  — 

Rhonchus  infantum  causam  saepe  agnoscit  impo¬ 
tentiam  mucum  in  bronchiis  accumulatura  ejiciendi,  et 
ideo  non  raro  in  sanis  et  robustis,  sicut  in  debilibus 
individuis,  per  annos  absque  periculo  perdurare  potest. 
—  Exiguus  ronchus  in  superiore  parte  colli ,  cum 
vel  sine  dyspnoea  sub  dentitione  absque  periculo 
occurrit. 

Risus 

consistit  in  peculiari ,  hilaritatem  exprimente  commo¬ 
tione  musculorum  faciei ,  praecipue  circa  os  et  ocu¬ 
los.  —  Est  autem  signum  laetitiae  et  hilaris  disposi¬ 
tionis ,  saepe  tamen  fallens,  quum  simulatio,  moeror 
aut  cavillatio  sublatere  possit.  —  Physiognomia  conti¬ 
nuo  ridens  designat  hilarem  sed  et  cavillantem  ani¬ 
mum  ,  occurrit  praecipue  in  individuis  sanguinei  tem- 

peram  enti ;  pertinet  autem  etiam  ad  charaeteristica 
amentiae  et  cretinismi  symptomata.  —  Non  ab  animi 
dispositione  dependens,  inscie  et  nominatim  sub  somno 
aut  mentis  absentia  comparens  risus  in  aegris,  quate¬ 
nus  effectus  somnii  amoeni  non  est,  obvenit  qua  sym¬ 
ptoma  status  spastici  levioris ,  et  idiopathici  vel  con- 
sensualis  irritationis  cerebri,  in  encephalitide,  dige¬ 
stionis  turbis ,  statu  verminoso  5  obvenit  porro  ante 
eruptionem  aut  in  anomala  evolutione  exanthematum 
acutorum,  saepe  etiam  in  neuropathiis,  in  hypochon-- 
driasi ,  bysteria,  scelotirbe,  epilepsia,  tandem  etiam* 
in  febribus  nervosis  et  phthisibus.  —  Risus  in  deli- 
1  antibus  designat  aut  amoena  phantasiae  ludibria,  uti 
in  valde  debilitatis  aut  morti  proximis  aegris,  aut 
nostafgicis  occurrunt,  aut  spasticae  est  naturae. 

Risus  infantum.  Prima  indicia  veri  risus  compa¬ 
rent  circa-  finem  sextae  vitae  septimanae.  —  Prius 


comparens  aut  et  tardius  praecipue  sub  somno  visibilis 
lisui  similis  commotio  musculorum  faciei,  fere  sernper 
est^  signum  irritationis  cerebri  ob  digestionis  tuite, 
colicam,  acida,  flatulentiam,  helminthiasim  etc. ,  in 
quo  casu  infantes  communiter  cito  expergefiunt  et  ve¬ 
hemens  fletus  subsequitur  5  nonnunquam  praecurrit 
convulsiones  et  eneephalitidem.  Frequentissime  obser¬ 
vatur  absque  periculo  sub  dentitione.  —  Fere  invo¬ 
luntarius  risus  in  adultioribus  pertinet  ad  indicia  et 
comites  eboreae,  sed  et  amentiam  designare  potest. 

Cachinnus  est  spasmo  similis  cito  se  repetens 
contractio  diaphragmatis  et  ceterorum  musculorum  re- 
spirationi  dicatorum,  juncta  cum  extrusione  sonora 
aeris  e  pulmonibus  et  charaeteristica  musculorum  fa¬ 
ciei  commotione.  In  statu  sano  est  signum  et 
etfectus  hilaritatis ,  imaginationum  ridiculosarum,  non 
1  ai  0  cavillationis  et  desperationis,  — -  Sed  et  frequenter 
cachinnus  in  morbis  observatur’,  et  tunc  sernper  aut 
spasmum ,  aut  statum  irritativum  cerebri  vel  systema- 

lis  nervosi  indicat.  Ideo  nisus  continuo  ridendi  ,  etiam 
sub  seriis  circumstantiis ,  infallibile  symptoma  est  se- 
met  evolventis  debilitatis  nervosae,  aut  incipientis 
morbi  psychici.  —  Consensualis  observatur  cachinnus 
non  raro  in  morbis  organorum  digestionis  ,  nominatim 
lienis  ,  in  helminthiasi  ,  diaphragmitide .  epilepsia, 

chorea,  hypochondriasi,  hystefia. 

~  ,  r.  •  .  .  ( 

Screatus. 

Semper  designat  irritationem  in  faucibus  aut  viis 
respiratoriis,  quam  per  eum  amovere  conamur,  et  si 
hoc  possibile  non  est,  in  tussim  mutatur.  —  Est  ita¬ 
que  signum  praesentiae  corporum  peregrinorum,  affec¬ 
tionis  inflammatoriae ,  accumulationis  muci,  intume¬ 
scendae  in  viis  respiratoriis  etc. 

•V  .  v  .J  • 

.Singultus, 

w'  •  \ 

cujus  causa  proxima  repentina  contractio  spastica  dia¬ 
phragmatis  est,  provocari  potest  a  diversis  causis, 
quae,  sicut  et  concomitantia  cetera  s}^mptomata  signi¬ 
ficationem  ejus  determinant.  —  Transitorius  observa¬ 
tur  saepe  post  celeriter  interruptam  inspirationem  sub 
pastu,  si  offa  major  non  bene  masticata  deglutitur,  si 
ventriculus  oppletus  est,  post  potum  frigidum,  post 
refrigerationem  omnem  ,  praecipue  extremitatum  infe¬ 
riorum  ,  post  vomitum  et  omne  dispendium  majus  hu¬ 
morum,  ™  Saepe  autem ,  praecipue  si  vehemens  et 
continuus  fit,  est  symptoma  turbatae  digestionis ,  sta¬ 
tus  pituitosi,  verminosi,  flatulentiae,  infarctuum,  ple- 
thorae  abdominalis,  repentinae  suppressionis  exanthe¬ 
matum,  sudorum  localium,  menstruationis,  fluxus 
haemorrhoidalis ,  hypochondriae ,  hysteriae  et  aliarum 
neurosium,  passionis  nervi  vagi,  aphtarum,  cardial- 
giae,  colicae  ,  praecipue  colicae  saturninae  ,  intoxiea- 

tionis  cum  substantiis  acribus  et  causticis ,  morbi  Ce¬ 
realis,  cholerae,  inflammationis  ventriculi,  diaphrag¬ 
matis  ,  omenti,  peritonei ,  pleurae,  intestinorum ,  hepa¬ 
tis,  lienis,  uteri  5  gangraenosae  destructionis  partium 
internarum,  herniarum  incarceratarum,  ilei,  calculo¬ 
rum  renalium,  effusionis  urinae,  puris,  sanguinis  in 
cavum  abdominis,  penetrantium  vulnerum  abdominis, 
si  simul  diaphragma  laesum  est,  fracturae  aut  luxatio¬ 
nis  costarum  infimarum,  commotionis  cerebri;  occurrit 
quoque  post  operationes  dolorificas,  post  partum  gra¬ 
vem,  et  tandem  ex  exhaustione  universali,  in  quibus 
casibus  certus  mortis  index  est.  —  Transitorius  sin¬ 
gultus  absque  dolore  non  magni  momenti  est.  — Sin¬ 
gultus  vehemens  post  evacuationes  profusas  est  omi¬ 
nosa  apparitio.  —  Singultus  in  cholera  sub  imminutione 
excretionum  characteristicarum  est  indicium  instantis 
stadii  typhosi ,  et  si  valde  vehemens  non  est ,  pro 
symptomate  non  tam  periculoso  habendus. 

Sternutatio 

voluntarie  per  irritationem  mechanicam  membranae  mu- 
ciparae  narium  produci  potest.  Involuntarie  frequenter 
occurrit  post  inspirationem  aeris  pulveribus  aut  fumo 
inquinati,  post  introitum  corporum  peregrinorum  in  ca¬ 
vum  narium,  sub  congestione  sanguinis  versus  ence¬ 
phalon  et  membranam  muciparam  narium*  —  Sternu¬ 
tatio  est  constans  praecursor  et  comes  coryzae,  ita 
ut  etiam  profani  ex  frequentiori  sternutatione  eam 
praedicent.  —  Sic  et  plerumque  exanthemata  acuta, 
nominatim  morbillos,  scarlatinam  et  variolas  antecedit, 
obvenit  tamen  etiam  in  aliis  morbis  catarrhalibus ,  in 
inflammationibus  oculorum  et  organorum  lacrymalium, 
faucium ,  aurium ,  nominatim  cavitatis  tympani  et  tur¬ 
bae  Eustachii ,  viarum  respiratoriarum  et  membranae 
mucosae  pulmonum.  —  Non  minus  frequenter  obser- 

vatur  in  tuberculosi ,  sub  evolutione  morborum  cordis 
in  statu  saburrali ,  pituitoso,  verminoso,  infarctu,  in¬ 
flammatione  organorum  abdominalium,  imo  et  renum. — 

c  •  ' 

Sternutatio  in  aegris  absolute  infaustum  symptoma 
non  est,  quum  adhuc  laudabilem  statum  virium  sig¬ 
nificet,  et  non  raro  epistaxim  levantem,  aut  excretio- 
nes  criticas  alias  praecedere  soleat.  —  Nonnunquara 
vehemens  per  sternutationem  provocata  commotio  sa¬ 
lutaris  est ,  nam  per  eam  corpora  peregrina  aut  mu¬ 
cus  accumulatus  expelluntur.  —  Sic  etiam  sub  men¬ 
struatione  parca,  insufficientibus  doloribus  ad  partum, 
et  vehementi  singultu  salutaris  visa  fuit,  nam  priores 
augebantur,  posterior  cito  cessavit.  —  Ex  alia  parte 
autem  vehemens  sternutatio  usque  ad  convulsiones 
augeri  potest,  aut  valida  commotio  ei  juncta  apople¬ 
xiam,  haemoptoen,  metrorrhagiam ,  rupturam  aneurys¬ 
matum  aut  varicum,  partum  praematurum,  prolapsus 
etc.  provocare  potest.  —  Sternutatio  in  febribus  ner¬ 
vosis  optatum  est  signum,  nam  nunquam  ante  reces¬ 
sum  symptomatum  nervosorum  intrat.  —  Generatim 
sternutatio  in  aegris  morti  proximis  non  observatur. 

Suspirium. 

Occurrit  sub  animo  depresso  et  anxio ,  itaque  in 
hypochondriacis ,  melancholicis ,  vesanis.  —  Ex  alia 
parte  autem  organicae  originis  esse  potest,  et  quidem 
turbatam  circulationem  sanguinis  in  pulmonibus  causam 
agnoscere  poterit.  Observatur  itaque  frequenter  ut  co¬ 
mes  plethorae  verae  et  spuriae  ,  validarum  congestio¬ 
num  in  pulmonibus  ,  frigoris  febrilis ,  animi  deliquii, 
spasmorum,  inflammationum,  hepatisationis,  tubercu- 
loseos ,  effusionum  aut  tumorum  pulmones  comprimen¬ 
tium.  Ex  eadem  causa  associat  se  libenter  morbis  cor¬ 
dis,  et  organorum  abdominalium  5  occurrit  quoque  in 
oppletione  ventriculi ,  obstructione,  infarctu,  inflamma- 

tione  et  intumescentia  hepatis,  lienis ,  in  morbis  ven¬ 
triculi  et  intestinorum,  in  quibus  secretio  muci  et  di¬ 
gestio  turbata  est.  —  Tandem  non  raro  symptoma  est 
affectionum  spasticarum,  quae  respirationem  turbant,  aut 
incompletae  activitatis  pulmonum  ex  locali  aut  univer¬ 
sali  debilitate ,  uti  ante  animi  deliquium ,  in  nervosis, 
adynamicis  febribus,  post  deperditionem  humorum ,  in 
scorbuticis,  chloroticis ,  uno  verbo  in  cachecticis.  — 
Suspirium  frequens  in  febrientibus  indicat  validas  con¬ 
gestiones  ad  encephalon  et  pulmones ,  incipiens  frigus 
febrile,  instantem  pneumoniam,  encephalitidem ,  me- 
ningitidem ;  praecedit  quoque  deliria,  soporem  ,  con¬ 
vulsiones.  — ;  Suspirium  frequens,  involuntarium  dor¬ 
mientium,  delirantium,  febrientium  semper  mali  ominis 
est,  et  non  raro  symptoma  maximi  periculi,  quia  mag¬ 
nam  intensitatem  causarum  suspirium  excitantium  decla¬ 
rat.  —  Suspirium  frequens  in  febribus  exanthematicis 
saepe  metastases  periculosas  antecedit.  —  Continuum 
suspirium  involuntarium  pertinet  ad  symptomata  inci¬ 
pientis  h}^drophobiae.  Repetitum  suspirium  involun¬ 
tarium  in  hypochondriacis  et  hystericis  novum  insultura 
annuntiat.  — 

Frequens  suspirium  profundum  infantum  nonnun- 
quam  convulsiones  praecedit ,  sed  et  non  raro  sub  en¬ 
cephalitide  et  exsudationibus  in  cavo  cranii  observatur. 

-  .  i 

T  n  s  s  i  s 

consistit,  in  una  aut  pluribus  cito  se  excipientibus,  ve¬ 
hementibus,  singulari  sono  junctis  exspirationibus  ,  cu¬ 
jus*  causa  proxima  in  praecedente  inspiratione  turbata 
invenitur. 

Tussis  tanti  momenti  objectum  est,  ut,  si  rite  de¬ 
scriberetur,  integram  dissertationem  expleret.  —  Hic 
aut  eam  fusius  tractare,  tempus  et  spatium  deficit. 

Adnotasse  sufficiat  sequentes  dari  tussis  modifi¬ 
cationes  : 


Tussim 

/ 

v 

v 

» 

5; 

?? 

v 

v 

?? 

?? 

?? 


argutam. 

brevem  ?  tussiculam. 

chronicam. 

dolorosam. 

gravem. 

latrantem. 

periodicam. 

raucam. 

resonantem. 

sibilantem. 

siccam. 

strepentem* 

cum  expectoratione  junctam. 


ts. 

Theses  defeMendae. 


I. 

Plumbi  usus  internus  non  concedendus. 

II. 

Functio  vesicae  urinariae  supra  symphysi  ossium  pu 
bis  illi  per  intestinum  rectum  anteponenda. 

III. 

Non  omnis  au  io  c  hir  vesanus  est. 

IY. 

Optimus  in  multis  morbis  medicus  fames. 

Y. 

Fumigatio  herbae  nicotianae  non  nocet, 

YI. 

Lectus  obstetricius  sella  praestantior. 

VII. 

Hem  edi  a  absolute  diuretica  non  dantur. 

VIII. 

Eloquentia  nonnunquam  remedium  efficacissimuni. 

IX. 

Auscultatio  et  percussio  etiam  in  chirurgia  magni 
momenti. 


X. 

Medicus  castrensis  omnibus  militiae  injuriis  et  peri¬ 
culis  expositus  est 

XI. 

Monstrositates  e  matris  phantasia  originem  non  du¬ 
cunt. 

XII. 

Non  datur  inter  morbos  chronicos  et  acutos  discri¬ 
men  essentiale. 


XIII. 

Partus  praematurus  artificialis  magnam  sibi  dignitatem 
vindicat. 


